อัตราผู้ติดเชื้อส่งผลอย่างไรกับหุ้นและพันธบัตร - FINNOMENA
อัตราผู้ติดเชื้อกับพันธบัตรมีความสัมพันธ์กันหรือไม่อย่างไร? ติดตามได้ผ่านบทความนี้เลยครับ
11 ก.พ. 2564

ตลาดตราสารหนี้จะเป็นอย่างไรต่อไป?
หลัก ๆ แล้วมี 3 ปัจจัยที่เราอาจจะต้องดูประกอบกันไปสำหรับตลาดตราสารหนี้ในปี 2021
ผลกระทบจาก COVID-19
ความไม่แน่นอนทางการเมืองและเศรษฐกิจ
นโยบายการเงินจากทั่วโลก
ผลกระทบจาก COVID-19
แนวโน้มผู้ติดเชื้อและผู้เสียชีวิตอาจเพิ่มสูงขึ้นเรื่อย ๆ จนกว่าจะมีการใช้วัคซีนอย่างแพร่หลายอย่างไรก็ตามมุมมองต่อตลาดตราสารหนี้ในเชิงของการลงทุนนั้นอาจแตกต่างไปจากตอนช่วงวิกฤติ
อัตราผู้ติดเชื้อส่งผลอย่างไรกับหุ้นและพันธบัตร
ที่มา: มุมมองการจัดสินทรัพย์ A brighter year ahead
ในช่วงก่อนอัตราผู้ติดเชื้อที่ได้รับการรักษาในโรงพยาบาลแตะจุดสูงสุดที่ 60,000 ราย ในเดือน เมษายน อัตราผลตอบแทนพันธบัตรลดลงเป็นอย่างมาก โดยมีผลมาจากการเข้าซื้อของนักลงทุน สะท้อนให้เห็นถึงความต้องการสินทรัพย์ปลอดภัยในช่วงวิกฤติ
อย่างไรก็ตามในช่วงเดือน ธันวาคมที่ผ่านมาถึงแม้อัตราผู้ติดเชื้อที่ได้รับการรักษาจะทำจุดสูงสุดใหม่ นักลงทุนก็ดูจะมองไปข้างหน้าในปี 2021 ด้วยความคาดหวังที่ว่าวัคซีนจะได้ผล
สิ่งเหล่านี้สะท้อนให้เห็นว่านักลงทุนเริ่มมีความกังวลต่อความเสี่ยงในส่วนนี้น้อยลง โดยอัตราผู้ติดเชื้ออาจส่งผลต่อพฤติกรรมการลงทุนน้อยลง
หรือจะสรุปได้ว่าความสัมพันธ์เชิงลบของทั้งสองปัจจัยเริ่มไม่สัมพันธ์กัน
ความไม่แน่นอนทางการเมืองและเศรษฐกิจ
หลังผลการเลือกตั้งสหรัฐฯ ออกมาว่าเป็น โจ ไบเดน ที่ได้ครองตำแหน่งประธานาธิบดีคนถัดไป แนวโน้มการใช้นโยบายต่อรองแบบรุนแรงจึงอาจลดลง ส่งผลให้ความผันผวนทางการเมืองทั่วโลกอาจมีทิศทางที่ดีขึ้น
และหากวุฒิสภาอยู่ภายใต้การควบคุมของรีพับลิคกันดังที่คาดการณ์ ความไม่แน่นอนทางเศรษฐกิจก็อาจลดลง จากการกระจายอำนาจไปยังพรรคการเมืองที่เน้นความเป็นกลางระหว่างความเท่าเทียมและการแบ่งฐานะในสังคม
สรุปโดยรวมแล้วภาวะเศรษฐกิจและการเมืองอาจมีความแน่นอนที่มากขึ้น
นโยบายการเงินจากทั่วโลก
แนวโน้มนโยบายการเงินจากทั่วโลกมีแนวโน้มเป็นแบบผ่อนคลายสนับสนุน และอาจแตกตากจากช่วงปี 2008 ที่ต้องเร่งรีบลดแพ็คเกจกระตุ้น จากความกังวลในเรื่องของเงินเฟ้อ อีกทั้งธนาคารกลางยังมีแนวโน้มปรับเป้าหมายเงินเฟ้อให้ลอยตัวได้สูงขึ้นกว่าปกติ ซึ่งทั้งหมดทั้งมวลนี้ก็จะทำให้การดำเนินนโยบายเป็นไปในเชิงผ่อนคลายต่อเนื่องและต่อไป
ตราสารหนี้ที่น่าสนใจ
ตราสารหนี้ตลาดกำลังพัฒนา ในรูปแบบสกุลเงินท้องถิ่นของประเทศนั้น ๆ
เหตุผลความเป็นไปได้
ตราสารหนี้กว่า 17 ล้านล้านเหรียญในตอนนี้ให้ผลตอบแทนติดลบ
ตราสารหนี้ที่มีความเสี่ยงมากกว่าอาจเป็นเป้าหมายถัดไปจากการที่ยังมีผลตอบแทนเหลืออยู่ให้กับนักลงทุน
เนื้อหาต้นฉบับโดย Francis A. Scotland
Director of Global Macro Research, Brandywine Global
Jack P. McIntyre, CFA
Portfolio Manager, Brandywine Global
เรียบเรียงโดย FINNOMENA Admin
ข้อสงวนสิทธิ์
แฟรงคลิน เทมเพิลตัน (“Franklin Templeton”) ไม่รับผิดใด ๆ ต่อบุคคลภายนอก ซึ่งรวมถึงผลิตภัณฑ์ บริการ เว็บไซต์ หรือเนื้อหาใด ๆ ที่ได้จัดทำหรือปรากฏในช่องทางต่าง ๆ ของบุคคลภายนอกนั้น อีกทั้ง Franklin Templeton ไม่ได้ให้คำรับรอง รับประกัน หรือเป็นตัวแทน ไม่ว่าจะโดยชัดแจ้งหรือโดยปริยายในเนื้อหาหรือความถูกต้องของข้อมูลในช่องทางต่าง ๆ ของบุคคลภายนอก และไม่รับผิดต่อสิ่งใด ๆ ที่เกิดขึ้นอันเนื่องมาจากสิ่งที่กล่าวไว้ข้างต้น
ในกรณีที่มีความแตกต่างกันระหว่างเอกสารภาษาอังกฤษกับการแปลเป็นภาษาไทย ให้ยึดถือตามเอกสารภาษาอังกฤษ
แหล่งข้อมูล
https://www.ftinstitutionalapac.com/content-ftthinks/common/gio/2021-global-investment-outlook/2021-outlook-vulnerability-and-resiliency-through-upheaval-a.pdf
Advance, Article, FINNOMENA Franklin Templeton, Franklin Templeton Outlook, Knowledge, Long Content
อ่านอะไรต่อดี
5 ประโยคทองของมิจฉาชีพชวนลงทุน รู้ให้ทันก่อนหลงเชื่อ
FINNOMENA Market Alert: หุ้นฮ่องกงปรับตัวลง 2.3% หลังจีนรายงาน PMI แย่กว่าคาด
News Update: Nvidia มูลค่าแตะ 1 ล้านล้านดอลลาร์ แต่ Cathie Wood เตือนมูลค่าแพงเกินแล้ว
ร่วมด้วยช่วยแชร์
FINNOMENA
ติดตามเราผ่านไลน์
@Finnomena